
JAVASLAT 
A MórI WSSZIK uszodából a rendszer mosatása során keletkező vízmennyiség hasznosítása tárgyában

A Képviselő-testület augusztusi soros ülésén a Móri Wekerle Sándor Szabadidő Központ (WSSZIK) uszoda vízgazdálkodásával kapcsolatosan képviselői kérés hangzott el arra vonatkozóan, hogy történjen meg az uszoda használatából eredő, a rendszer mosatásából valamint a napi vízcseréből származó víz felhasználási lehetőségének vizsgálata.

Jelenleg a mosatásból és vízcseréből származó víz egy az épület déli oldalán található 5 m3-es beton tartályba kerül. Ez a tartály folyamatosan ürítésre kerül, a túlfolyó rendszere be lett kötve a csapadékvíz elvezető rendszerbe, ami a Kecskehegyi dűlő felőli utcai árokba került kivezetésre. A napi vízhasználatból több mint 20 m3 többletvíz keletkezik.

A WSSZIK ügyvezetőjének tájékoztatása szerint az uszodából leengedett víz felhasználható a centerpálya (füves nagypálya) locsolására. Tisztított és szűrt víz keletkezik melynek a klór tartalma már minimális. 2026. július 1-től 623 Ft + ÁFA/ m3 a vízdíj, a locsolás szennyvíz díjtétellel nem jár. Az idei nagy szárazság alatt, csak a legszükségesebb minimális mértékben történt locsolás, a teljes szezonban kb. 1800-2000 m3 volt a centerpálya locsolására felhasznált hálózatról vételezett vízmennyiség. A normál locsoláshoz ennek a vízmennyiségnek többszörösére lenne szükség. A nyáron megmérték, hogy milyen mélyen van víz a betongarázsok előtt, 65 méter mélyen találtak nagyobb vízhozamot. A WSSZIK által kútfúrásra bekért árajánlat szerint 22.000 Ft + ÁFA/méter áron lehetséges kutat fúrni, melyhez, hogy locsolásra használható legyen, szintén tároló tartály szükséges.

Egyzetetve a WSSZIK-val, az alábbi megoldást javasoljuk:
A jelenlegi 5 m3-es beton tartályból a keletkező vizet egy nagy teljesítményű szivattyúval szükséges eljuttatnunk a füves nagypályára öntözésre. Jelenleg próbaképpen ezt a keletkező vizet most is a nagypálya öntözésére használták, tűzoltó tömlőkön a vizet a helyszínre szivattyúzva. A fenntarthatóság érdekében azonban a nagypálya szabadidő központ felőli oldalán javasoljuk egy 25 m3 kapacitású föld alatti tartály telepítését. Ebben lehet gyűjteni az uszoda használatból keletkező tisztított vizet, amelyet egy nagy teljesítményű szivattyúval kiépített csővezetéken keresztül a centerpálya melletti elhelyezéssel tervezett gyűjtő tartályba juttatnánk. A tartály a meglévő kis kapacitású kút mellé lenne telepítve, így a kútból, ha további vizet tudnánk kinyerni, ezt szintén a tartályban lehetne tárolni. A tartály így két betáplálással működhetne. Az összegyűjtött napi 25 m3 víz az előzetes kalkulációnk szerint a centerpálya átlagos igényű napi locsolásra elég lenne, ami az 5-7 liter/m2 intenzív locsoláshoz még nem elég, de a 3-4 liter/m2 vízmennyiségű közepes intenzitású locsoláshoz elég lenne. A nagyobb intenzitású nyári igény naponta inkább 35-50 m3 vízmennyiség lenne, de mivel az uszodában nem keletkezik ennyi felesleges víz, nem célszerű sokkal drágábban további tartályokat telepíteni.
Az ásott kút a tartály mellett 6 kútgyűrűs, kis kapacitású, napi egy-egy köbméter víz valószínűleg kinyerhető belőle, de ez a teljesítmény a szükséges mennyiséghez viszonyítva elhanyagolható. Ennek vizét inkább az öltöző és a főépület melletti zöldfelületek locsolására javasoljuk felhasználni.
A felvázolt megoldással a fű locsolását többlet hálózati víz felhasználásával csak kritikus időszakokban kell kiegészíteni. A felvázolt környezettudatos vízfelhasználási megoldással, 5 hónap locsolási szezonnal kalkulálva évente mintegy 3750 m3 vizet tudunk megspórolni. Az esővíz gyűjtésével tovább fokozható a vízhasznosítás, akár külön rendszerben a zöldfelületek locsolására. Érdemes ezért a vízhasznosítás tervezési feladatát kiterjeszteni a csapadékvíz helyben felhasználhatóságának kialakítására is.

A fentiek alapján javasoljuk a vízhasznosítási megoldás kidolgozása céljából egy kivitelezésre alkalmas tervdokumentáció és ennek részeként tervezői költségbecslés elkészíttetését, mely alapján lefolytatható a kivitelezésre vonatkozó ajánlatkérési eljárás. A tervezés becsült költsége nem haladja meg a bruttó 1.000 eFt-ot, melyhez a szükséges fedezet a költségvetés tervkészítések sorain rendelkezésre áll.


A Településfejlesztési Bizottság és a Pénzügyi Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:

HATÁROZAT-TERVEZET


Mór Városi Önkormányzat Képviselő-testülete megtárgyalta és támogatja a Móri Wekerle Sándor Szabadidő Központ uszodájából a rendszer mosatása során keletkező vízmennyiség hasznosítása tárgyában készült előterjesztésben szereplő javaslatot, és egyúttal felkéri a jegyzőt, hogy a javaslatnak megfelelően készíttesse el a fejlesztés kivitelezésre alkalmas tervdokumentációját tervezői költségbecsléssel.


Határidő: 2026.11.25.
Felelős: jegyző (Városfejlesztési és -üzemeltetési Iroda)



Mór, 2026.09.24.


Fenyves Péter
polgármester

előterjesztés melléklete
helyszínrajz:

Telepítendő tartály javaslat:

Műszaki tartalom:

Tartozékok
2 db 12.500 l-es tartály
tartály összekötéséhez 1 db tokos KG PVC 200 x 4,9 x 3000 mm SN4 csatorna cső
1 db tokos KG PVC 200 x 4,9 x 2000 mm SN4 csatorna cső
2db DN 110 csőcsatlakozó gumitömítés a becsatlakozási vagy elvezetési pont kialakítására
lépésálló, zöldterületi fedlap

Jellemzők:
A tartály jellemzői:
hosszú élettartam (50 év)
újrahasznosítható polietilén alapanyag
kiváló vegyszerállóság, folyadékzáróság
jó tömítettség, tökéletes kialakítás
könnyen telepíthető

Méretek
1 db 12 500 l tartály méretei:
tartály átmérője: 1500 mm
tartály hosszúsága: 7475 mm
minimális falvastagsága: 10 mm

A tartály 30 cm-es földtakarással gyártott. A tartályok utólagos magasítása nem megengedett, csak gyártói környezetben az utólagos sérülések elkerülése és a vízzáróság megőrzése érdekében. A tartályokat a beépítési útmutatóban leírtak szerint kell telepíteni.

250001 fekvé hengeres tartaly 30 cm féldtakarassal
FV:1I0mm

Kezdolap / Foldbe telepithets esoviz tarozok / 250001 fekv hengeres tartaly 30 cm foldtakarassal FV:10mm

Termék részletek:

Foldbe telepitve eséviz- csapadékviz gydits, tarolo tartaly, maximalis 30 cm-es
foldtakarasra méretezve.

Mélyebbre torténc telepités esetén keresse értékesitoinket.

Varhato szallitasi id6: 1-3 hét.

3211 400 Ft

Cikkszam: RKOO51200023 Kategoriak: Foldbe telepithetd esoviz tarozok,
Szennyvizgyujts tartalyok Cimke: Arajanlatkércs termekek #3

